Document ID: /roh_data/filtered/fineweb-2-filterrobots_roh.jsonl.gz/46852

Respostas sün quista dumonda da clav dà la strategia da svilup dal lö regiunala, la quala vain - in vista al spazi dal temp - indichada particularmaing agenda 2030. Ill’agenda 2030 han defini partenaris regiunals da la politica, l’economia e cultura l’on 2015 böts strategics e las correspundentas masüras, ch’els vöglian ragiundscher insembel fin l’on 2030. I’l focus stan trais böts strategics:
- rinforzar il turissem
- profilar la regiun da sandà per indigens e giasts
- mantegner l’attractività da la regiun sco lö da viver e da lavurar
La transfuormaziun da l’agenda 2030 vain coordinada dal svilup regiunal e survagliada regularmaing dal forum Engiadina Bassa/Val Müstair. As basant sün quai vegnan actualisadas disposiziuns e finamiras. Las masüras actualas sun fixadas i’l plan da realisaziun 2019ff e vegnan in basa da la planisaziun annuala realisadas in divers progets.